b'\n_START_ARTICLE_\nLyngenin niemimaa\n_START_SECTION_\nMaantiede\n_START_PARAGRAPH_\nNiemimaata dominoivat \xe2\x80\x9dLyngenin alpit\xe2\x80\x9d, jotka muodostavat Tromssan l\xc3\xa4\xc3\xa4nin korkeimman vuoriston. Vuoriston korkein kohta, Jiehkkev\xc3\xa1rri (1\xc2\xa0833\xc2\xa0m), sijaitsee j\xc3\xa4\xc3\xa4tik\xc3\xb6n laella, niemimaan etel\xc3\xa4isemm\xc3\xa4ll\xc3\xa4 puolella. Vuoriston huiput ovat keskim\xc3\xa4\xc3\xa4rin melko jyrkki\xc3\xa4 ja ter\xc3\xa4v\xc3\xa4piirteisi\xc3\xa4. Vuorten v\xc3\xa4leiss\xc3\xa4 on runsaasti laaksoja ja joitakin pieni\xc3\xa4 j\xc3\xa4rvi\xc3\xa4. Ylh\xc3\xa4\xc3\xa4ll\xc3\xa4 vuorilla on my\xc3\xb6s jonkin verran j\xc3\xa4\xc3\xa4tik\xc3\xb6it\xc3\xa4.\n_START_SECTION_\nKunnat\n_START_PARAGRAPH_\nNiemimaan alueita hallitsee nelj\xc3\xa4 kuntaa. Suurin osa niemest\xc3\xa4 kuuluu Yyke\xc3\xa4n kunnalle, ja pienempi\xc3\xa4 kaistaleita etel\xc3\xa4osista Tromssan, Omasvuonon ja Paatsivuonon kunnille.\n_START_SECTION_\nLuonnonsuojelualue\n_START_PARAGRAPH_\nNiemimaan vuoriston ymp\xc3\xa4rille perustettiin suojelualue, Lyngsalpan Landskapsvernomr\xc3\xa5de, vuonna 2004. Alueen pinta-ala on 961 neli\xc3\xb6kilometri\xc3\xa4.'